
PROOEMIUM. 



ITJ.ihi quoque jam summos medendi artis ho- 
nores aspiranti eaedam se obtulerunt difficultates 
arduae, quibus vexari solent plurimi, de eligendo 
argumento cogitantes, quo diligenter elaborato, 
saltem non aliquid vel sexcenties propositum 
prodant. Quum autem juvenis, experientia, sola 
doctrinarum medicarum magistra, destitutus, novi 
quid in lucem edere nequeat, operam tantum 
dedi, ut eligerem argumentum, recentioribus de- 
mum temporibus accuratius excultum memoratu- 
que dignissimum. Cui consilio satisfacturus, de 
nonnullis affectionibus morbosis, excepta ipsa tu 
berculorum in pulmonibus formatione, phthisicos 
saepissime infestantibus , dissertatiunculam con- 
scribere in animum induxi. Omissis igitur om- 



nibus ad phthisis pulmonalis ipsius, sine omni 
complicatione decurrentis, historiam pertinentibus, 
gravissimos tantum morborum aliorum homines 
tuberculis pulmonalibus laborantes, saepius inva- 
dentium, pcrcurram : omnes enim hoc loco enu- 
merare nec virium imbecillitas nec spatii ad 
scribendum concessi angustiae permittunt. Quod 
autem attinet ad ipsam proposijti elaborationem 
aptius mox in ipsa introductione exponetur. 

larissime tantum in dissecandis corporibu» mor- 
tuis eorum, qui phthisf pulmonali defuncti sunt, nulla 
alia reperitur mutatio morbosa, nisi major minorve 
tuberculorum in pulmonibus et crudorum et emolli- 
torum series, sed plerumque ahi pulmonum, laryn- 
gis, cordis, hepatis, intestinorum morbi simul dete- 
guntur, Affectionum istarum simul occurrentium di- 
versa indoles summam vim exserere valet in totius 
phthisis pulmonalis decursum, ac non modo fn ex- 
colenda phthisis historia pathologica gravissfma est, 
sed etiam in stabiliendis principiis salutiferis, quae 
diri istius morbi decursum retardare valeant, quum 
nec ad vomicarum cicatrisalionem efficiendam nec 
ad evitandam ulteriorem tuberculbrum secretionem 
aliqua nobis pateat via, ab experfentia, summo atque 
fere unico in rebus medicis judice comprobata. 

Quare praecipua artis medicatricis conamina 
in eo versari caacta sunt, ut complicationem quam- 
vis arceant. Ut unicum tantum afferam exemplum, 
spectemus- vim, quam mvicem in se exercent pneu- 
monia atque phthisis, quum miro phaenomenorum 
connexu in phthisicis pneumonfa et potentiae nocen- 
tis et eifectus partes agat: etenim vim maxime in- 



festam pneumoniae intercurrentes exercent in tuber- 
cula pulmonalia: si vero causam ipsarum quaerimus, 
saepissime prolatae sunt ab irritatione perpetua pa- 
renchymatis pulmonum per tubercula in eo secreta. 
Arcendis autem pneumoniis istis vel severe aggre- 
diendis, tuberculorum emollitionem multo retardare 
valemus. 

Hujusce rei accuratam historiam primi compo- 
suere Louis et Andral, qui anatomiae pathologicae 
luce rem perbene illustraverunt, nam perpauca tan- 
lum hac de re apud antiquiores de phthisi pulmo- 
nali scriptores vel optimos, excepto solo Baylio, re- 
perimus. Ignoscat lector benevolus, me de tubercu- 
lis in plurimis organis observandis, ut in hepate, 
liene, pleura, peritoneo multisque aliis, nihil fere hoc 
loco attulisse, quum hujusce rei historia magis ad 
anatomiam pathologicam, quam ad historiam phthisis 
pathologicam pertinere videatur, atque ea tantum 
morborum signa exposuisse, quae eorum in phthisi- 
cis decursui propria sunt, ne aberrarem a scopo no- 
bis proposito. Liceat nunc rnihi ex morborum illo- 
rum phthisicos infestantium copia summa gravissimos 
nonnullos eligere, atque in elaboranda quaestione 
hacce ita versari, ut singulorum organorum morbos 
percurram. 



' Primc" nos convertamus ad morbos organorum 
respirationi inservientium, ac initium faciamus a mu- 






7 

tationibus morbosis in ipsis pulmonibus phthisicorum 
praeter tubercula reperiundis. 

Gravissima sane ac prima omnium discutienda 
quaestio haecce nobis occurrit, utrum degenerationes 
illae parenchymatis pulmonum, quas varii scriptores, 
praecipue autem Bavlius, nomine phthisis granulosae, 
cancrosae, melanoticae, etc. descripserunt , propria 
phthisis genera constituant, nec ne. Equidem puto 
degenerationum illarum plane diversam naturam dis- 
quisitionibus et pathologicis et anatomicis virorum 
summorum, Laennec, Louis, Andral clare esse de- 
monstratam. — 

Frequentissima autem in phthisicis observatur 
degeneratio illa , cui Baylius g ranulationum- r pulmo- 
nalium nomen indidit. 

Expositis earum signis anatomicis, varias de ea- 
rum nalura diversorum scriptorum opiniones brevi- 
ter commemorabo, denique afferam quid de diagnosi 
earum innotuerif. Sunt vero grannlationes istae cor- 
puscula grisea, globosa, fere pellucida, nunquam con- 
fiuentia, sed semper una majore numero occurrentia, 
cartilaginibus simillima, quarum diameter plerumque 
lineae longitudinem aequat. Interdum in centro 
punctum non pellucidum, materiae tuberculosae si- 
millimum ostendunt. — 

Baylius J ) eas corpora propria ad cartilaginum 
naturam proxime accedentia putat. 

\) Bayle recherches sur la phthisie pulraonaire Pari» 
1810, p. 48. 



Laennec *), quem Louis a ) 6ecutu» est, haecce 
corpuscula primum tuberculorum initium esse putat, 
eo praecipue nisus, quod interdum in centro eorum 
punctum albidum apparet, quo Laennec initium trans- 
formationis substantiae illius in tuberculosam desig- 
nari vult. Sunt vero complura , quae si huicce sen- 
tentiae adsentire velimus, explicari nequeant: granula- 
tiones pulmonales et in superioribus et in inferioribus 
pulmonum lobis eadem frequentia occurrunt; cur 
vero, si tuberculornm primordia sistunt, haecce in 
inferioribus pulmonum lobis multo rarius observan- 
tur? Accedit quod Andralii in anatomia pathologica 
auctoritate gravissima confirmatur, punctum illud albi- 
dum saepius ctiam primo in peripheria apparere. An- 
dral granulationes illas nunquam in aliis organis quam 
in pulmonibus invenit, quamquam Chomel corpuscula 
haecce etiam in Iiepate, liene, renibus observasse se 
affert. Broussais contendit, granulationes esse glan- 
dulas lymphaticas chronica inflammatione tumefactas. 
Contra ingeniosam opinionem hancce equidem af- 
ferre haud audeo, glandulas lymphaticas in pulmonibus 
nondum inventas, quum vasa lymphatica in iis exstent, 
atque experientia comprobatum sit, ubi haecce ex- 



1) Laennec traite de 1'auscultation mediate et des ma- 
ladies des poumons et du coeur, ed. II. Bruxelles 1828. 
p. 237. 

2) Louis reeherches anatomico — palhologiquei sur 
la phthisie, Paris 1825. p. 3. 

3) Cliniquo medicale par G. Andral, t. II, ed. II. Pari» 
1829. p. 11. 

«tent, inflammationis effectu saepe glandulas lympha- 
ticas apparere, quas antea observare non licuerat, cur 
Morton et Portal etiam tubercula a hypertrophia 
glandularum lymphaticarum pulmonum derivare haud 
timebant. Hoc modo facilius explicatur cur hic, ut aliai 
in secretione materiae tuberculosae in glandulis lym- 
phaticis observatur, punctula illa albida appareant.— 
Sed nil nisi conjcctura illustrissimi Broussais opi- 
nio est, quum anatomis nunquam injectio usque ad 
corpuscula ista per vasa lymphatica successerit. De- 
nique Andral, observationibus plurimis nisus, aliam 
protulit sententiam: dicit enim se granulationes sic 
dictas illas non semper griseas durasque vidisse, sed 
caepe etiam rubras et satis molles, putatque eas esse 
pneumonias chronicas partiales, quarum sedes fortasse 
in ipsis vesiculis pulmonalibus quaerenda sit. Videa- 
mus an haecce explicatio phaenomenis consentanea. 
Re vera autem signa parenchymatis pulmonum chro- 
nice inflammati sunt *), substantiam ipsam non am- 
plius esse friabilem ut in pneumonia acuta, sed du- 
ram, digitorum impressioni resistentem, pro diverso 
iuflammationis gradu vel rubram vcl griseam. Pa- 
renchyma autem grisea hepatisatione correptum ma- 
teriae puriformis secretione extenditur. Symptomata 
quoque aBayliophthisigrauulosae assignata, dyspnoea, 
haemoptysis etc, huic opinioni consentanea sunt: — 



1) Gendrin anatomisrhe Beschreibung der Entziindung. 
iibers. v. Radius, Leipz. 1829- Bd. II, p. 269. 

Diagnosis J ) granulationum pulmonalium quam 
maxime incerta est, nonnulla tantum sympto- 
mata sunt, quae earum praesentiam auspicari per- 
mittant; haecce optime Chomel exposuit, ex cu- 
jus observationibus plane elucet in nonnullis quidem 
casibus rarissimis, ubi magna granulationum illarum 
copia pulmones invaserit, sed pauca tantum tubercula 
exstiterint, symptomata eadem fuisse, quae in primo 
phthisis stadio, tussin pertinacem, anxietatem, 
dyspnoeam, haemoptyses iteratas, sed diarrhoeam 
sudoresque colliquativos ibi tantum accessisse ubi 
complicationes cum vomicis, phthisi laryngea vel in- 
testinali adfuerint, praecipue autem miram quandam 
fuisse discrepantiam inter symptomatum localium 
vehementiam et totius organismi bonam valetudinem 
quam e contrario in phthisi tuberculosa homines mox 
grandi marie torridi fiant 

Sed hoc quoque signum nullius momenti est, 
quum granulationes fcre nunquum sine tuberculis oc- 
currant. — Ejusdem plane naturae mihi esse videtur, 
quam Baylius phthisin melanoticam dixit, atque ni- 
hil aliud nisi complicalio tuberculorum pulmonalium 
cum grnnulationibus, nigro colore tinctis, quum co- 
loris abqua mutatio, ut hic per melanosis secretionem, 
non suificiat ad statuendum discrimen inter morbos 
duos et symptomatibus durante vila observatis et 



1) Chomel in Di<-tionnaire d> Medecine, iiber 
Meifsner, Bd. V, Lpzg. 18 31. p. /|2o sqq. 

signis sectione detegendis, simillimos. Eo cautius hic 
nobis judicium ferendum est, quum R,eisseisen J ) 
pstenderit, non in tenera quidem sed saepe . in pro- 
vectiore aetate pulmonum sanorum perenchyma strias 
exhibere nigras. — Mirum autem videtur, Andra- 
lium et Baylium saepius observasse, eos quos hac 
granulationum specie laborasse, obductio demonstra- 
bat, nullis sudoribus colliquativis anle mortem fuisse 
vexatos. 

Sed perpendamus, hosce mortuos jam in primo 
phthisis stadio, ante tuberculorum emollitionem, at- 
que absentia sudorum colliquativorum signum pa- 
thognomonicum dici nequit. Vix opus erit, ut 
commemorem reliquas ut varias phthisis species a 
nonnullis et vel a Josepho Frank 2 ) enumeratas, ut 
phthisin scoibulicam, syphyliticam, scrophulosam etc, 
quum recte Laennec 3 ) animadverterit, species has 
omnes phthises esse tuberculosas, nec nisi causa re- 
mota differre, cui phthisis ortum assignemus, ceteros 
autem morbos phlhisis nomine saepe a medicis do- 
natos, uti lithiasin pulmonum, tumores cysticos, hy- 
datidosos, fungum medullarem pulmonum, cum ipsa 
phthisi tubcrculosa nil nisi sedem in eodem organo 
communicare. — Gravissimi momenti in totius 



1) Reisseisen iibec den Bau der Lungen, Berl. 1822. p. 46. 

2) Jos. Frank praecepta praxeos medicae limversae -p5 

II. vol. II. sct I, p. /»77. sqq- 

3) Laennec 1. c. p. 2.35. Lorinser die Lehra von den 
Limgenkrarikheilen, Berl. 1S2.3, p. 5S. 

phthisis decursu semper est pneumonia, quae phthi- 
sicos saepius invadere solet, novis pulmonum per 
tuberculorum vel secretionem vel emollitionem de- 
vastationibus favet, frequentemque immaturae phthi- 
sicorum mortis causam sistit, antequam pulmonum 
destructio totiusque corporis marasmus majorem at- 
tigerit gradum. 

Difficillima saepe hic diagnosis x ), ac primo pneu- 
moniae ingressu nil nisi subitanea dyspnoeae febris- 
que adauctio, respirationis acceleratio, sputorum mu- 
tatio, quum viscida, sanguinolenta fiant, perceptio cre- 
pitationis propriae usu sthetoscopii diagnosin adju- 
vant. Nunquam tamen hic pneumoniae imago tam 
clara exsistit, quam si organon sanum aggressa est, 
quum dyspnoea non oriatur, sed adaugeatur tantum, 
sputa semper nimis larga expectorentur, mixtaque 
cum iis ad velerem morbum pertinentibus, ne dicam 
de ceteris signis, quae hic exponere ad scopum no- 
bis propositum non pertinet. — Tuberculorum pa- 
renchyma pulmonum irritantium effectus videtur 
pneumonia, nullo modo autem, quod Broussais alii- 
que contenderunt, causa phthisis, ut optime Laennec 
demonstravit. — Quae attinent ad pneumoniam chro- 
nicam, jam eo loco exposuimus, ubi de granulationi- 
bus pulmonalibus fusius locuti sumus. — Saepe etiam 
pleuram affici, plurimorum phthisicorum dissectioni- 



1) Andral I; c. p. 225 sqq. Louis I. c. p. 37 u. 38, 24l 
»<jq. Laennec p. 247 sqq. 

bus post mortem institutis videmus. Louis *) inter 
centum et duodecim aegrotos lethali isto morbo con- 
sumtos, unius tantum pleuram vidit ab adhaesionibu» 
omnino liberam. Saepe pleuram tuberculis infarctam 
videmus, atque generaliter asserere valemus, apud 
phthisicos quamcunque membranae serosae alicuju» 
inflammationem facillime tuberculorum secretionem 
efficere, quae rarissime tantum in pleura aliisve 
organis inveniuntur, antequam pulmonum destructio 
majores fecerit progressus. Ibi autem quasi omnium 
corporis systematum morbus, quem diathesin tuber- 
culosam nonnulli appellaverunt, adesse videtur. Ir- 
ritationes istae pleurae modo commemoratae lente 
tantum decurrunt, ac potissimum dqloribus vel fixis vel 
vagis, imprimis in regio ne inter scapula s sita et sub 
claviculis sedem occupantibus, s ignifica ntur. Adhae- 
siones illae fo rsitan causam constituunt, cur, quam- 
quam pleuritide phthisici saepius infestantur, em pye- 
mate raro laborent, licet alias exitus inflammationis 
in exsudationem in hominibus,. quorum vires diuti- 
nis morbis exhaustae sunt, sit frequens. Sed hic 
partim adhaesiones pleurae infelicem istum exitum- 
avertunt, partim illa regula verissiraa et hic valebit a ), 
eas pleuritides, quae curn pneumonia junctae decur- 
rant, non facile in exsudationem transire. Interdum 
infelicem istum exitum observavit Louis, qui pleuri- 



1) Loui* 1. c. p. 39. 

2) Andrat 1. e. p. 591. 

tidem paulo latius extensam phthisicis longe maju» 
periculum quain pneumoniam minitari putat, quod 
idem affirmat. Naumann *). Ibi diagnosis difficillimA 
est semperque incerta manet: tollitur functio parvae 
pulmonum partis adhuc permeabilis, maximopere 
dyspnoea ceteraque symptomata increscunt, sed iti- 
tumescentiae oedematosae pedum, bracchiorum, pal- 
pebrarum, ac reliqua signa, quae alias in empyemate 
et hydrothorace observari solent, hic indices magni 
momenti non sunt, quum phthisici saepius ejusmodi 
symptomata ostendant: percussio et auscultatio, ubi J 
pulmones jamdudum tuberculis infarcti , vomicis de- 
vastati, bronchi chronica inflammatione eorrepti sunt 
hic diagnosin stabilire non valent. — Morbum phthi- 
sicis proprium pneumothoracem a ) esse puto. procrea j 
tum per fistulam aeris communicationem cum cavo* 
pleurae per connexum hujusce liberum cum vomica 
ramum bronchialem excipiente, sustinentem. Situs 
hujus fistulae ut plurimum sub claviculis, ubi frequen- 
tissima vomicarum sedes. Plerumque autem non in-' 
venitur pneumothorax solus, sed hydro-pneumotho- 
rax, quare hic quoque propter decompositionem 
materiae puriformis simul in cavum pleurae effusaey 
gas hydrothionicum aeri atmosphaerico admixtum 
esse solet. Sed omnia pneumothoracis signa expo- 



1) Naumann Handbuch det medizinischen Klinik, Bd. 
1, Bonn 1829., p. 669. 

2) Naumann 1. c. p. 691. 

I HiSTOaiOAl- x< \ 

nere, quum et alias sine fistula pulmonali v. c. apud 
aegrotos empyemate jam laborantes oriatur, hic 
nostrum non est. Diagnosis elucet ex orthopnoea, 
eubito intrante, sono longe clariore *) in percussione 
thoracis: deinde ex eo, quod strepitus respirationi* 
evanescit, nisi ubi adhaesiones partiales exstant; fistu- 
lae pulmonalis signum putatur strepitus, a Laennec, 
tintement metallique, appelatus. Longe difficilior hic 
quoque est diagnosis hydro -pneumothoracis, ubi in 
superiore pectoris parte sonus clarior, in inferiore 
obscurior percussione reddi solet. 

Transeamus ad considerationem laryne is , _£ra^. 
cheae ac bronchiorum in phthisicis, organorum quae 
infesta diri hujus morbi vis saepissime aggreditur. 
— Initium faciamus a morbis laryngis, qui apud 
phthisicos saepius ulcerationibus devastatur. Verisi- 
mile tamen est, si reputamus scriptores Franco-Gallos 
ulcerationes istas tam saepe invenisse, eanuem hic 
de secundaria hac phthisi laryngea valere legem, 
quae de primaria valere videtur 2 ), eam in Gallia 
omnino multo frequentiorem occurrere quam in Ger- 
mania. — Louis *) inter 102 phthisicos 1S vidi t ul- 
ce rationibus cpiglo ttidis laborantes, quarum sedes 
vulgo in superficie inferiore. Inflammationis produc- 



1) Piorry la percussion mediate, Paris 1S2S p. 88. sqq. 

2) Albers Pathologieund Therapie der Kehlkopfskrank- 
heiten, Leipz. 1829. p. 9. 

3) Louii 1. c. p. 265. sqq. , .3 ,1 

tum eas esse putat, quum tubercula sub membrana 

mucosa epiglottidis secreta, quorum emollitione ul- 

cera nasci potuissent, non nisi rarissime invenerit. 

Symptomata mali durante vita observata sunt haecce: 

dolor fixus supra cartilagine thyreoidea, deglutitio- 

nis molestiae, titillationis sensus in regione epiglotti- 

dis, inderdum hujusce intumescentia, dyspnoea, tussis, 

interdum sputa sanguinolenta, raucedo interdum 

quidem adest, saepius autem in maxima epiglottidis 

destructione deest: omnes capitis motus dolorem 

augent, dolor fit urens, pungens, deglutitionis mo- 

•lestiae ajfgentur et tandem omnia, quae aegroti ore 

deglutire conantur, sub vehementi tussi spastica, per 

Os nasumque ejiciunt: tonsillae et velum palati statu 

«ano reperiuntur, raro tantum ulceribus parvulis in- 

vaduntur. Laryngem x ) Andral apud dimidiam 

phthisicorum partem vario modo affectum invenit: 

plerumque membrana ejus mucosa aegrota reperitnr, 

modo rubro colore plus minusve extenso injecta, 

saepissime in fundo ventriculorum , ubi durante vita 

nil nisi valde mutata vocis ratio, saepissime raucedo 

«observabatur. Interdum quidem membrana mucosa 

erat vel incrassata vel emollita vel^gxcrescentiis poly- 

posis tecta, longe frequentius autem ulcerationes ade- 

rant. Ulcera laryngis omnino saepissime secundaria 

sunt et nil nisi effectus diathesis tuberculosae , ulte- 



1) Andral. 1. c. p. 191- Albers 1. c. p. 155. Lorinser 
1. c. p. 25. Naumane 1. c. p. 668. Louis 1. c. p. 68- 

rius devastationes suas extendentis : longe rarior est 
phthisis laryngea idiopathica pulmonibus sanis. 
Oriuntur autem ulcera haecce vel tuberculorum sub 
membrana mucosa secretorum emollitione, inflam- 
mationem ejusdem atque ulcerationem efficiente, 
vel *) inflammatione ac suppuratiune glandularum 
mucosarum ejusdem membranae. Hoc loco, ubi ea 
tantum symptomata exponenda sunt, quae ulceratio- 
num laryngis decursui in phthisi pulmonali propria 
assignanda videntur, pauca tantum de earum diagnosi 
afferenda habemus: raro tantum symptomata laryn- 
gitidis chronicae observantur, antequam phthisis tu- 
tuberculosa majores fecerit progressus, quum plerum- 
que non nisi in ultimo hujusce stadio oriatnr, ibi 
autem fieri potest ut raucedo, mutatus vocis sonus, 
vel ipsa aphonia tam dire aegrotum vexent, ut 
maxime periculosum pulmonum morbum medicus 
vel praetervideat ac febrem hecticam, dyspnoeam 
caeteraque symptomata phthisi laryngeae idiopathicae 
adscribat. Plerumque aegrotus jam dudum tussi, do- 
loribus pectoris vagis, dyspnoea, hacmoptysi iterata 
vexatus est : in morbi decursu accessere aucta fau- 
cium sensibilitas, dolores ad regionem laryngis, tussis 
rauca sonoque laryngitidi proprio excellens; reinedia 
antiphlogistica molestiarum vehementiam leniunt qui- 
dem, sed nequaquam tollunt: dolores impressione 
externe adhibita augentur: ubi dyspnoea atque rau- 



1) Albers ]. c. p. 221. 

cedo increscunt, sputa fiunt squamosa, flava, nonnullis 
sanguinis striis tincta, ulcerationes plerumque jam 
exsistunt; tum dolor fit rodens, pungens, interdum 
oritur sensus quasi corpus externum Iaryngis cavum 
expleret: accedunt ibetor ex ore, vesiculae et ulcera 
parvula in lingua et faucibus: interdum ipsa aphonia 
observatur,sedhaecquoque signumpathognomicumnon 
sistit, quum Portal eam T ) viderit in phlhisico larynge 
sano. — Sedes ulcerationum harum plerumque prope 
cartilagines arytaenoideas quaerenda est, ubi ligamenta 
glottidis junguntur, in cavo ventriculorum : interdum 
ossificationes inveniuntur, alias fere apud senes tan- 
tum occurrentes, hic autem per processum inflamma- 
torium procreatae a partibus mollibus ad cartilagines 
propagatum. Notatu diguissima est observatio, quam 
Parisiis in nosocomio caritatis fecit Aubertin 2 ) in 
phthisico, in quo ligamenta cartilaginem arytaenoi- 
deam et cricoideam jungentia ulceratione destructa 
erant, ita ut utriusque cartilaginis luxata articulatio 
inveniretur, natans in liquido purulento. Saepe in 
larynge inveniuntur maculae albidae, paulum pro- 
mineutes vasorum corona cinctae, quos folliculos hy- 
pertrophicos anatomi putant, quorum suppuratione, 
ut in tractu inlestinorum ulcera oriantur. — Sed an- 



1) Portal observations sur la phthisie pulmonaire ed. 
II. Paris 1809- t- H. p. 218. 

2) Aubertin sur Vulceration du larynx. Paris 1S21. 

tequam ad alium morbum transeo, id animadver- 
tendum videtur, difficillimam semper malorum isto- 
rum esse diagnosin, quum sola nervorum vi vox valde 
mutari possit, ac saepe vastae exulcerationes in la- 
rynge phthisicorum reperiantur, qui dolorem nullum 
perceperant et quum laryngitis chronica dyspnoeam 
phthisicorum saepissime non adaugeat, nisi diametro 
laryngis pseudo-productionibus coarctato. — Alius 
adhuc morbus, raro quidem, sed tamen interdum J ) 
phthisicorum laryngem invadens, hic mihi afferendus 
est, oedema glottidis. Cur morbus hicce apud phthi- 
sicos interdum occurrat, causam et in eo quaero, 
quod facile phthisis laryngeae hic frequentioris in- 
festa vi procreatur, ut ex observationibus a Lisfranc a ) 
et Thuillier 3 ) allatis apparet et in eo, quod sola la- 
ryngitis chronica, hicce saepius occurrens, intumes- 
centiam oedematosam telae cellulosae membranae 
mucosae subjacentis gignere potest, quae infiltratio 
serosa vel serosopurulenta, si margines glottidis in- 
vadit, proprie morbum huncce sistit. Subito intrare 
solet paroxysmus suffocationem minitans, vox fit 
rauca, aegrotus multo muco laryngem obstrui putat, 



1) Andral 1. c. p, 206. 
Louis 1. c. p. 51, 5J4. 
Naumann 1. c. p. 783. 

Bayle sur 1'angine laryngee oedemateuse. Paris 1819. 

2) Lisfranc in: .lournal general de medecine par Gaul- 
lier de Glaubry 1823 vol. 83 u. 1827 vol. 98. 

1) Thuillierj ibidem, vol. 83, 1623. 

2* 

et quod sgnum hujus morbi pathognomonicum sistit, 
inspiratio fit valde difficilis, cum sono stertente con- 
juncta, exspiratio sine difficultate succedit: post horas 
vel dies nonnullos iterum intrat paroxysmus, eo gra- 
vior, faciliusque aegroto interitum parans. Lisfranc 
digito pone linguae radicem introducto intumescen- 
tiam sensu se percepisse contendit. Quod attinet 
ad prognosin, hic sententia Baylii valere videtur oe- 
dema glottidis primarium interdum esse sanatum, se- 
cundarium nunquam. Interitum se hic quoque sca- 
rificationibus retardasse Lisfranc narrat, quum caetera 
remedia ab initio antiphlogistica lenia et derivantia, 
deinde introductio tubuli in laryngem vel ipsa laryn- 
gotomia nequaquam infelicem exitum avertere valeant. 
— Rarius quam in ipso larynge ulcera in trachea 
_reperknvtui\ saepe durante vita nullo symptomate 
significata. — Membrana mucosa bronchiorum apud 
phthisicos plerumque inflammationis chronicae signa 
ostendit, quae est praecipua tussis continuae sputo- 
rumque tam largorum causa l ), tuberculorum autem 
irritatione provocatur, nec inter phthisis causas nu- 
meranda est, ut vult Broussais 2 ). — Glandulae 
bron chiales apud phthisicos adultos vix aegrotae re- 



1) Laennec 1. c. p. 242. 
Lorinser p. 63 u. 73. 
Naumann 1, c. p. 784. 

2) Broussais examen des doctrines medicales. Paris 1821, 
t. II., p. 680—95 et, histoire des phlegmasies chroniques. 
t. II. p. 219, 

periuntur, saepissime autem in infantibus, ut simili- 
ter in his tantum enteritide chronica glandulae me- 
sentericae hypertrophicae fiunt, tuberculisque replen- 
tur, dum in adultis vix intumescunt. Phthisis infan- 
tium interdum magis consistit in glandularum bron- 
chialium degeneratione tuberculosa '), quam in pul- 
monum devastatione; symptomata pathognomonica 
nulla sunt: observantur signa bronchitidis chronicae 
cum macie universali : interdum dy.vphagia orta est 
intumescentia glandularum inter tracheam et oeso- 
phagum sitarum. — Si glandula bronchialis tuber- 
culosa aliqua cum ramo bronchiali arcte juncta ejus 
inflammationem atque exulcerationem excitat mate- 
rie tuberculosae exitus procurari potest ac sic dirus 
iste morbus saltem in una glandula sanari. 

Cor q uoque in phthisis decursu saepe aegrotat, 
nec mirum hoc videtur, quum omnia, quae sanguinis 
circulationi impedimenta opponunt, inter causas ma- 
lorum cordis gravissimas pertineant. Andral 2 ) fere 
in tertia phthisicorum parte cor vario modo affec- 
tum invenit. Impulsus cordis apud phthisicos saepe 
valde fortis reperitur, quin hypertrophiae signum 
sistat, quum saepe in angusto thorace apex cordis 
costas, basis columnam vertebralem proprius accedat, 



1) Leblond recherches sur une espece de phthisie par- 
ticuliere aux enfans. Paris 182/1. 

Laennec I. c. p. 305. 

2) Andral clinique medicale, vol. \. , p. 6°, vol. II., 
p. 271. 

atque ideo eor costas magna vi elevet J ). Saepe 
etiam cordis sani impulsus sub claviculis, dorso unius 
alteriusve lateris animadvertitur, quum parenchyma 
pulmonum tuberculis repletum, chronica inflamma- 
tione ex parte induratum, facilius impulsum cordis 
propaget 2 ). Haud raro dilatatio cordis dcxtri, in- 
terdum cum hypertrophia juncta reperitur 3 ). Dila- 
tatio ista procreari videtur impedimentis circulationt 
sanguinis oppositis, quum parenchyma pulmonum 
quotidie minus permeabile fiat, ut alias coarctationes 
arteriae pulmonalis eundem habent effectum. Ubi 
dilatatio haec reperta est, phthisici dorso incumbere 
vix valebant, erecti tantum facilius respirabant, pul- 
sus sacpe erat irregularis, intermittens, etc. Facilius 
explicandum est cur in aliis phthisicis vera cordis 
atrophia 3 ) observetur, cum mirum non si^, in tanta 
macie, qua musculi omnes torridi fiunt, cor quoque 
emacescere Omninoque atrophia cordis observata 
est in morbis chronicis marasmo universali lethalibus, 
videturque eor communi macie et ipsum correptum 
accommodare se parvae sanguinis quantitati, per cava 
sua ruentis. Burns putat cor justo minus congeni- 



1) Piorry la percussion mediate, p. 139. 

2) Collin, die Untersuchung derBrust, Koln 1829. p.59. 

3) Chomel 1. c. Bd. VI. p. 153. 

Bertin traite des maladies du coeur et [des gros vaisseaux, 
redige par Bouillaud, Paris 1824. p. 381. 

4) Bertin 1. c. p. 388. 

Alhers, die Darmgeschwiite, Lpzg. 1831, p. 61. 

tum phthisis causam sistere in hominibus ad 
eam inclinantibus , quum saepius cor justo 
minus vomicasque in eodem invenerit , dicitque 
perpetua arteriae pulmonalis irritatione phthisin 
progenitam, eademque ex causa hominem se in 
pneumoniam incidere vidisse. Recte autem Krey- 
sig T ) animadvertit r se non intelligere quomodo" 
cordis diminuta magnitudine arteriae pulmonalis irri- 
tatio oriatur, defenditque opinionem longe verisimi- 
liorem, atrophiam cordis potius sequelam circuitus 
sanguinis impediti macieique universalis. — Tn phthi- 
sicis ubi non circa malleolos tantum oedema angus- 
tioribus finibus circumscriptum manebat, sed ana- 
sarca latius extendebatur, Andral cor semper modo 
supra commemorato aegrolum invenit, nisi alia ve- 
nosae circulationis impedimenta per organorum ab- 
dominis morbos prolata causam constituebant. — 
Louis 2 ) apud phthisicos quoque saepius invenit ru- 
borem illum tunicae aortae internae, quem in ho- 
minibus diversis morbis chronicis interemtis saepius 
animadverterat, eundemque in phthisicis vidit Ber- 
tin : Louis et Laennec inflammatoriam ruboris istius 
naturam non concedunt. Signa durante vita quae 
ejusmodi malum significarent, nulla in phthisicis ob- 



1) Kreysig, die Kranliheiten des Herzens, 2ter Theil, 
lte Abthlng., p. 328. 

2) Louis 1, c. p, 56. 

scrvata sunt: unus tantum pulmonum phthisi labo- 
rans, cujus historiam Bertin T ) affcrt, lipothymiis 
vexatus, pulsu irregulari et intermittente, periit. 

Inter omnia vero corporis humani systemata 
nullum saepius in phthisi infcstatur, qua rn t.rac , t"s in - 
testinalis. Louis et Andral apud majorem quam di- 
midium phthisicorum numerum ventriculum diverso 
modo affectum, invenerunt j vel membranam muco- 
«am uno alterove loco rubro colore injectam vel 
diverso gradu emollitam, quod erat Ionge frequen- 
tissimum, rarissime tantum ulccrationes ventriculi vel 
tubercula sub mcmbrana mucosa secreta dctegcre po- 
tuerunt; denique interdum ventriculi quoque mem- 
branas, quasi communis maciei participes, valde te- 
nues atque atrophicas repererunt. 

Omnium vero frequentissima erat malaci a partis 
cujusdam membranae mucosae , quae an sit inflam- 
matione prolata nec ne hic primum disquirendum 
puto. Ut igitur probare coner , morbum hunc 
phthisicorum plerumque inflammatorium esse, liceat 
njihi , breviter enarratis symptomatibus durante vita 
observandis, addere pauca de causis, optima, quae 
videatur curandi methodo, signisque anatomicis. 
Symptomata durante vita plernmque statum inflam- 
matorium indicant 2 ): rarissime tantum phlogosis 



1) Bertin 1. c. p. 29. 

2) Lesser, d. Entziindung u. Verschwarung d. Schleim- 
haut des VerdauungsUanales, Berlin 1830, p. 186 sqq. 

Andral 1. c. p. 276 sqq. 

haecce ventriculi statim in phthisis primo stadio ob- 
«ervatur, ubi linguae rubor increscit, dolor ventriculi 
impressione externe adhibita augetur, lingua flt 
arida, ciborum desiderium minuitur, cibique ingesti 
molestias procreant, oritur dolor, vomitus etc. ; saepe 
autem ubi phthisis jam in stadium emollitionis tu- 
berculorum transgressa est, eadem intrant sympto- 
mata, plerumque chronico decursu aegrotum vexan- 
tia. Saepius autem nil nisi dyspepsiae omnino signa 
observanlur, sed interdum etiam ubi ulcera vasta 
ventriculi aliaeve degenerationes, quas inflammatione 
chronica productas, omnes consentiunt, reperie- 
bantur, nullum adfuerat symptoma nisi digestio va- 
riis molestiis laborans maciesque universalis, saepe ab 
aliis morbis originem trahens — Causae plerumque 
irritantes malaciam hanc procreare videntnr et in 
phthisicis et in aliis : imprimis Cruveilhier eam vidit, 
ubi infantes cibis diflicillimis digestu nutriebantur, 
alii praecipue in potatoribus eam observaverunt. Re- 
media antiphlogistica sola vel morbum omnino tol- 
lere vel molestias lenire valere hodierno tempore 
plurimorum medicorum auctoritate confirmatum vi- 
detur '). Dcnique quod attinet ad signa anatomica, 
plerumque membrana mucosa simul colore rubro 



1) Lesser p. 190—212. 

Louis anatomisch pathologische Untersuchuiigen , iibers. 
v. Buenger, Berlin 1 827, p. 3 — 106. 

Billard, die Schleimhaut des Darmkanals im gesunden 
imd kranken Zusland, a. d. Fr. von Urban, Lpzg. 1S28, 

tincta reperilur: saepe in tela cellulosa subjacente 
venae dilatatae quasi varicosae sitae sunt, In aliis 
etiam organis signa inflammationis cum xnalacia 
juncta sunt: encephalomalaxin ab inflammatione pen- 
dere Lallemand perbene demonstrasse videtur. Ni- 
hil contra opinionem nostram elucet ex eo, quod 
interdum membrana mucosa emollita colore rubro 
tincta non est, quum aliae etiam partes, ut membra- 
nae serosae, saepius ubi durante vita inflammtio vi- 
guerat, friabiles, albaeque reperiantur. Abercrombie T ) 
malaciam hanc saepissime post mortem ortam putat, 
praesertim ubi nullo sjmptomate durante vita erat 
indicata. 

Bayle et Louis tertiam phthisicorum partem in 
stadio ultimo diarrhoea colliquativa, plerumque ex 
ulceribus intestinorum orta, vexatam viderunt. Ut 
omnino animadvertimus x ), ubi pars aliqua membra- 
nae mucosae unius affecta est, etiam in ceteris ple- 
rumque secretionem augeri, ita etiam similem vim 
in se invicem exercere videmus imprimis membra- 
nam mucosam ductuum aeriferorum et tractus inte- 
6tinalis. De diarrhoea hacce in ultimo phthisis sta- 



p. 276 — 83, differentiam ponit inter malaciam generalem 
et partialem : illam plerumque inflammatione acuta pro- 
ductam putat, hanc quae in phthisicis occurrit, chronica. 

1) Abercrombie Untersuchungen iiber KranUheiten ei- 
niger Organe des Unterleibs, a. d. F. v. d. Busch, Bremen 
1830, p. 76. 

2) Albers, dia Darmgeschwiire, Lpzg. 1831, p. 91. 

dio omnes quidem Ioquuntur scriptores, Raulin diar- 
rhoeam et inter causas et inter sequelas phthisis nu- 
merat, van Swieten J ) de diarrhoea flava, purulenta, 
foetida, debilitante, tenesmode in phthisis decursu 
loquitur, ut etiam P. Frank 2 ), sed demum Bayle, 
Laennec 3 ) aliique diarrhoeae hujusce causam ple-, 
rumque in intestinorum ulcerationibus esse quaeren- 
dam demonstraverunt. — Pauca tantum afferre li- 
ceat, cur in phthisicis intestinorum ulcerationes sint 
frequentissimae. Duo imprimis momenta gravissima 
hic nobis respicienda sunt, alterum, praedispositio 
scrofulosa frequentissima in phthisicis, alterum aetas 
juvenilis, qua phthisici plerumque vita defunguntur — 
In infantibus autem scrofulosis morbo aliquo exstinc- 
tis, glandulae Brunnerianae ac Peyerianae plerumque 
valde turgent, interdum vel quadruplum consuetae 
magnitudinis adeptae sunt 4 ) saepe nonnullae glandu- 
lae jam in eum statum transformatae sunt, ad quem 
illae proxime accedere videntur, scilicet ulcerationis 
— Causam praecipuam frequentiae ulcerationum ista- 
rum in aetate infantili et juvenili in eo quaeren- 



1) Coramentaria in H. Boerhave aphorismos, Taurini 
1764. P. IV., p. 1. 

2) P. Frank epitome, vol. VI., Viennae 1821, p. 428. 

3) Lorinser 1. c. p. 76. 
Naumann 1. c. p. 576. 

Berndt, die Fieberlehre, Bd. II. Lpzg. 1830, p. 621. 
Maygrier in: Dictionnaire des sciencesjjjjdiftales. T. XLII. 
Paris 1820, p. 102. /^O^^/ 

4) Albers 1. c. p. 101. /^ Ci 

dam puto, qnod omnino hocce vltae tempore glan- 
dulae Brunnerianae ac Peyerianae multo magis sunt 
excultae, quam in provectiore aetate, quum Foh- 
mann ') ostenderit, exacta juvenili aetate glandularum 
transformationem incipere, easque sensim magis ma- 
gisque evanescere, ita ut in senum corporibus mor- 
tuis saepe earum vestigia vix conspici queant. — 
Aetatem autem juvenilem maxime esse praedisposi- 
tam ad intestinorum irritationes atque ulcerationes 
plurimae demonstrant observationes: Louis in libro 
de gastro-enteritide attulit historias aegrotorum 88 
infelici isto morbo laborantium, quorum nullus qua- 
dragesimum excederet annum, longe plurimi autem 
vicesimum quintum nondum altigerint. — Si igitur 
praedispositionem scrofulosam plurimorum phlhisico- 
rnm, sympathiam arctam cx plurimorum morborum 
historiis elucentem inter pulmones atque intestina, 
denique aetatem juvenilem consideramus, ubi propter 
glandulas Brunnnerianas ac Peyerianas magis excul- 
tas vcl leviores intestinorum irritationes inHammato- 
riae facilius in ulcerationem Iranseunt, mira nubis 
non videbitur tam frequens diratjue ulceruin intesli- 
nalium cum phthisi pulmonali compliealio. — Di- 
verso tempore in phthisis decursu ulcera ista oriun- 
tur. Plerumque non nisi allero stadio nata exilum 
funestum accelerant. Ubi de< ursus gaslroent.eritidi* 



l) De glandulis conglomeiatis specimcn conscripiit 
Th. 1. van Halen^ Leodn 1SoO, p. 2$. 

celerior fit, inierdum pulmonum morbus per breve 
tempus minus aegrotum vexat 3 ), tussis non tam fre- 
quens est, quam prius, eputa expectorantur minus 
copiosa, respiratio facilius succedit: interdum autem 
dyspnoea increscit. Eodem tempore vidit Andral 
duplicationes febris hecticae sudore abundante ter- 
minatas, cessare, febremque fieri continuam, linguam 
ab initio albidam intermixtis, punctis rubicundis vel 
colore rubro uniformi tinctam, postea fieri fuscam, 
siccam, crustis nigris tinctam, meteorismum atque di- 
arrhoeam intrare, interdum cum obstructione alter- 
nantem. Sed fere semper inflammatio haec mem- 
branae mucosae chronico decursu destructiones suas 
extendit: ibi dolores abdominis interdum tantum ob- 
servantur, saepe ne per impressionem quidem externe, 
adhibitam moventur: interdum evacuationem alvinam 
quamvis praecedunt dolores colici: mox oritur diar- 
rhoea, pcr cujus perseverantiam probabile fit, ulcera- 
tiones jam esse formatas, incertum tamen manet. 
Verissimeque asserit Andral, cui hac in re certo con- 
senlient omnes, qui saepius phthisicorum corpora 
mortua aperuerint, sacpe in iis, qui non nisi ex brevi 
temporis spatio, diarrhoea laboraverint, ulcerationes 
inveniri permultas, dum apud alios diarrhoea pro- 
fusa jam dudum vexatos nfl nisi membranae muco- 
sae injectio vasculosa appareat. 



1) Andral I. c. p. 320. 

Saepe autem multo certior fit diagnosis x ), ubi 
in diarrhoea pertinace striis sanguinolentis materia 
evacuata est tincta, — dolores impressione externa 
augentur etc. — Raro quidem, sed tamen interdum 
symptomata irritationis hujusce intestinalis prius ob- 
servantur, quam saevus pulmonum morbus signis ma- 
nifestis se significaverit, qnae illa tantum ulterius 
jam progressa medici attentionem figunt aegrotum- 
que in perniciem ruunt. Ibi symptomata vix discre- 
pant ab iis modo commemoratis, quae in ultimo 
morbi stadio intrare solent: interdum autem hic 
sanguis excrementa tingere visus est, ubi postea 
aegrotis vasta pulmonum destructione exstinctis, ul- 
cera intestinalia inventa non sunt a ), ac fortasse phae- 
nomenon hoc per tubercula sub membrana mucosa 
intestinorum secreta simili modo evocatur, ut hae- 
moptysis saepe per tubercula cruda, quae saepissime 
cum statu congestivo conjuncta apparent — Quaestio 
altera huc pertinens est, quomodo ulcera intestino- 
rum in phthisicis oriantur. Plurimi medici nostro 
tempore consentiunt, ex glandularum intestinalium 
degeneratione ulcera ortum capere: alii Baylium se- 
cuti ortum eorum hic deducunt ab emollitione tu- 
berculorum in tela cellulosa inter tunicam mucosam 



1) Albers 1. c. p. 439. 

2) Albers 1. c. p. 40.5. 

et muscularem secretorum. Andral J ) dicit, se sibi 

persuadere non posse ulcera illa modo hocce ori, 

quum in intestinis multorum phthisicorum vastis ul- 

cerationibus destructis nihil invenerit, quod illi con- 

jecturae faveret — Illud tantum hic monendum vi- 

detur, saepe sub ulceribus illis inter tunicam muscii- 

Jarem et serosam tubercula miliaria adesse — Louis 2 ) 

animadvertit ulcera ibi occurrere, ubi glandulae coa- 

cervatae sitae sint, atque ulcera majora ex plurium 

minorum confluxu ori putat. Etiam Meckel 3 ) pro- 

xime ad hanc sententiam accedere videtur. Albers 4 ) 

banc quidem sententiam naturae consentaneam esse 

negare haud potest, qnum saepe ulcera ista ibi vide- 

rit, ubi glandularum Peyerianarum acervi siti sunt: 

quum autem ulcera intestinalia phthisicorum fere 

eadem frequentia, qua /ejunum et ileum, etiam in- 

testina crassa invadant '), quod in aliis morbis raris- 

sime observatur, eam defendit sententiam, generatim 

in phthisicis quavis irritatione vel membranae muco- 

sae ipsius partem aliquam vel glandulas Peyerianas 

vel folliculum mucosum quemvis in ulcus transfor- 



1) Grundrifs der patholog. Anatomie, a. d, F, v. Becker, 
Bd. 2. S. 63. 

2) Louis, p. 85 — 88. 

3) Handbuch der palholog. Analomie, Bd. II., Th. II„ 
S, 380. 

4) Albers 1. c. p. 42 5, 

5) Louis p. 10. 

mari posse. — Optime autem ulcerum in phthisi- 
cis ortum explicasse mihi viditur Andral x ), qui tu- 
bercula in ipsis folliculis mucosis ori demonstrare 
studet, quum elevent membranam mucosam, eaque 
sublata remaneat cavum parvulum marginibus eleva- 
tis cinctum, ulcerationem simulans, et quum in ipso 
tuberculorum apice foramen parvum animadvertalur, 
quod Andral folliculi mucosi aperturam putat — 
Restat adhuc dicendum de alia inlestinorum affec- 
tione, scilicet de fislula ani, quam plurimi chirurgi 
cum pulmonum phthisi arcta sympathia cohaerere 
experientia se edoctos contendunt 2 ): qua formata 
saepe pulmonum morbum evanuisse, eaque sanata 
rediisse narrant, et operationem ad fistulam ani haud 
temere instituendam monent. Andral 3 ) saltem de 
frequentia connexus hujus dubitat, quum in 800 
phthisicis unum tantum invenerit, fistula ani laboran- 
tem. Laennec quoquc in innumeris phthisicis raris- 
sime fistulam ani observavit, nec unquam sympathi- 
cum ejus connexum animadvertere potuit. — Non raro 
apud phthisicos peritoneum vario modo aegrotat. 



1) Andral cl. m. v. II. p. 315. 

2) Boyer traite des rualadies chirurgicales , Bruxelles 
182S, vol. V., p. 56. 

Marjolin in : dictionnaire de Medicine, vol. 10. p. 476. 
Fr. Hofmanni systema medicinae ralionalis, vol. III., 
p. 295. 

3) 1. c. p. 3:0. 
Laennec 1, c. p. 2i7. 

Peritonitis *) apud phthisicos fere nunquam exoritur 

post perforationem intestinorum, quamquam saepis- 
sime ulcerationesplurimae adsunt, quum plerumqueubi 
ulcerum fundus formatur tunica musculari, irritatione 
membranae serosae intestina vestientis, adhacsiones 
oriantur, saepe perniciem avertentes. — Partiales hae 
peritonei inflammationes gravibus signis non indican* 
tur, quum inflammatio fere semper angustioribus fi- 
nibus circumscribatur, atque decursus sit chronicus. 
Quare signa plerumque valde fallacia sunt, dolorcs- 
que faciJe soli membranae mucosae inflammationi 
adscribuntur. — GlanduJae mesentericae in infanti- 
bus phthisicis plerumque degeneratae reperiuntur, 
vel hypertrophicae, vel pure repletae, vel tuberculi» 
infarctae. Hujus autem tabis meseraicae signa expo- 
nere huc non pertinet. — Propria solis phthisicis nec 
ullis symptomatibus pathognomonicis se manifestans 
est transformatio hepatis in massam Iardo similem, 
volumine simul aucto, cohaesione diminuta. Hepar- 
manibus tactum vel cultro dissectum in his "materiam 
oleosam relinquit. Louis hanc degenerationem qua- 
druplo frequentiorem vidit in feminis quam in ma- 
nbus. — Jos. Frank a ) putat hepatis morbos saepius 
inveniri in hominibus jam dudumpulmonibus aegro- 
tantibus, quum corde dextro riimis sanguine repleto 
vena cava ascendens non facile justam sanguinis quan-> 



1) Lonis 1. ... p. 93. 

2) Praecepta pr. ra. u. p. II, vol. II, sct. i. p. 578. 

titatem effundere queat, quare sanguis in vena por- 
tarnm tardius circulet. — 

Or gana uropoetica plerumque sana manent, ac 
de tubercuiis tantum in iis evoiutis dicendum habe- 
remus, nisi monendum nobis videretur in diabetis 
stadio ultimo plerumque phthisin pulmonalem acce- 
dere '), atque interdum aegrotos rapido decursu in- 
terimere, antequam diabetes summo marasmo eos 
consumserit. — Quod attinet ad s ystematis fienita li s 
Junctionfis,, plurimi medici a ) contendunt phthisicos 
vulgo amore alterius sexus excellere: Carus *) et 
Siebold 4 ) narrant phthisicas interdum vel infantes 
justo majores parere, quod aucto Veneris desiderio 
phthisicorum comparant. Louis *) autem dicit se 
experientia edoctum contrarium asserere: veneris de- 
siderium uua cum macie viriumque jactura minui: 
catamenia plerumque in ulteriore phthisis decursu, 
intrante febre, cessare, putatquc eos falli, qui gravi- 
ditate, vel in feminis sanis dyspnoeam procreante, 
phthisis decursum retardari credant. Burns 6 ) indo- 



1) Nauminn 1. c. p, 733. 

2) Naumann 1. c. p. 663, 666, 720. 
Puchelt, die individuelle Constitution, S. 98. 

3) Lehrbuch det Gynaekologie, Wien 1829, Bd. II., 
p. 366. 

4) Lehrbuch der Frauenzimmerkrankheiten, Bd. II., 
p. 406. 

5) Louis I. c. p. 5'lS. 

6) .Tohn Btirns Grundsalce der Geburlshiilfc, iibers. v. 
Koelpin, Stettin 1826, p. 264. 



lem ad phthisin tussi apud gravidas saepius occur- 
rente augeri putat. — 

Cereb ru m ac mednlla M MmtM ..fe™» nunquam in 
phthisicis aegrota reperiuntur: apud infantes saepius 
tubercula continent, quae vcro eadem irequentia in 
infantibus non phthisicis occurrunt, ideoque huc non 
pertinent. Plurimi phthisici plane sui conscii mo- 
riuntur, functionibus systematis nervosi non turbatis. 
Rarissime tantum Louis deliria vidit brevi ante mor- 
tem intrantia, ac tum interdum arachnitis partialis 
vel cncephalo-malaxis vestigia reperit. — Fortas&e 
hoc loco ineptum non est adjungere pauca de mira- 
bili phthisis pulmonalis frequentia in iis , qui mentis 
alienatione laborent. Esquirol et Georget majorem 
quam dimidium aegrotorum, mentis alienatioue labo- 
rantium, numerum phthisi pulmonaii interimi in no- 
socomio Parisiensi, la Salpetriere, narrant. Bur- 
rows J ) dicit phthisin in aegrotis hisce saepe adesse 
latentem, atque in omui mentis alienatione cum ma- 
cie extrema conjuncta, nisi alia maciei causa appa- 
reat, de phthisi pulmonali esse cogitandum. Se enim 
narrat saepe vidisse, ubi nullum symptoma pidmo- 
num morbum indicasset, signa islius brevi tantum 
ante mortem intrasse, atque tum phlhisin lale exten- 



1) Burrows Commentare iiber Ursaehen , Geslaltung 
u. s. w. des Wahusiuns. a. d. Englischeu, Weimar lSil, 
p. 259 sijq. 

cam »e invenisse: mterdum phthisis decursum men- 
tis aberratione per multos menses suspensum, tum 
vero funestnm exitum accelerasse. — In Anglia vero 
phthisis pulmonalis multo rarior est vesaniae com- 
plicatio. 



VITAE CURRICULUM. 



Higo, Guilielmus Henricus Alexander Hell- 
BERG, Kellinghusae in Holsatia natus sum, anno 
hujus saeculi decimo. Confessioni evangelicae 
addictus sum. Primis literarum elementis imbu- 
tus, Johanneum Hamburgense frequentare coepi, 
ac post decem annos, quum per annos duos et 
semestre in prima classe commoratus essem, te- 
stimonio maturitatis ad studia in academia pro- 
sequenda, ornatus, transii in gymnasium acade- 
micum Hamburgense, ibique per annum scholis 
professorum celeberrimorum Hippii, Lehmanni, 
Hartmanni, Grohmanni interfui. Autumno anni 
MDCCCXXVIU contuli me in academiam Kilo- 
niensem, ibique per semestre scholis 111. Pfaffii 
de chemia et pharmaceutica et analytica, 111. 
Tweslenii de logice, prosectoris Frese de osteo- 



logia et syndesmologia, splanchnologia ct angio- 
logia, ill. Fischeri de neurologia, operam dcdi, 
excrcitationibusque in corporibus mortuis disse- 
candis inlerlui. Paschate anni MDCCCXXIX al- 
mam petii academiam Berolinensem, et a Cel. 
Klenze t. t. prorectore inter cives academicos re- 
ceptus hisce scholis interfui per tria semestria: 
111. Rudolphi dc encyclopaedia et methodologia 
medica, de physiologia, Cel. Mitscherlich de che- 
mia, Cel. Erman de physice, Cel. Link de bota- 
nice et historia naturali, Cel. Weifs de minera- 
logia, Cel. Schlemm de anatomia, Cel. Osann de 
materia medica, Cel. Hecker de pathologia gene- 
rali et therapia speciali, 111. Kluge de akiurgia, 
arte obstetricia, atque arte fascias imponendi, Cel. 
Jiingken de chirurgia, Cel. Casper de arte for- 
mulas medicas concinnandi. Artem cadavera dis- 
secandi me docuerunt Cel. Rudolphi et Knape — 
Antumno anni MDCCCXXX contuli nie in aca- 
demiam Halensem, ibique pcr annum inlerfui 
scholis lll. Krukenbergii de pathologia et thera- 
pia tam generali quam speciali, alquc cxcrcitatio- 



nibus clinicis medicis 111. Krukenbcrgii, cbirurgi- 
cis 111. Wutzeri atque Blasii, aegrotorumque cu- 
ram suscepi. Per semestre Cel. Niemeyeri cli- 
nicen obstetriciam frequentavi. Deinde Berolinum 
rcdux per semestre interfui exercitationibus clini- 
cis medicis Cel. Wolfii, cbirurgicis Cel. Bustii, 
opbthalmologicis Cel. Juengken, atque per annum 
frequentavi III. Graefii clinicem cbirurgicam Ul. 
Barez clinicen circa morbos infantium, III. Busch 
clinicen obstetriciam. — 

Jam tentaminibus atque examine rigoroso 
rite absolutis, spero fore, ut dissertatione the- 
sibusque defensis, summi in Medicina et Chirurgia 
in me conferantur honores. 

THESES DEFENDENDAE. 



i. 

Hypertrophia ventriculi sinistri cordis dys- 
pnoeam procreat nullam. 

II. 

Varioloides exanthema sui generis con- 
stituunt, falsoque dicuntur: variolae modificatae. 

III. 
Nulla febris exsistit sine morbo locali. 

IV. 

Injlammatio nunquam sistit causam ori- 
ginis tuberculorum. 

v ; ■ 

Omnis operatio chirurgica ad varices sa- 
nandos rejicienda est. 

VI. 

Marasmi senilis causa saepissime est fe- 
bris sui generis. 

